open-index/open-wikipedia-markdown huggingface dataset:
ჰერტფორდი

**ჰერტფორდი** — ჰერტფორდშირის (ინგლისი) საგრაფო ქალაქი. 2016 წლის მონაცემებით მისი მოსახლეობა დაახლოებით 28,689 ადამიანს შეადგენდა. 

ქალაქი მდებარეობს ჰერტფორდშირის საგრაფოს ცენტრალურ ნაწილში, ისტ-ჰერტფორდშირის რაიონის ტერიტორიაზე. 

## რესურსები ინტერნეტში
## სქოლიო 
კატეგორია:ჰერტფორდი
კატეგორია:საგრაფო ქალაქები ინგლისში
მატოლა

**მატოლა** () — ქალაქი მოზამბიკის სამხრეთში. შედის მაპუტუს პროვინციაში. მდებარეობს ქვეყნის დედაქალაქიდან, მაპუტუდან, დასავლეთით 12 კმ-ში. მოსახლეობა — 675 422 ადამიანი (2007 წლის აღწერის მონაცემები).

## გეოგრაფია 
მატოლის რაიონზე გადის იმავე სახელწოდების მდინარე, რომელიც ჩაედინება მაპუტუს ყურეში. თვითონ ქალაქი ყურის სანაპიროზეა განლაგებული.

## ეკონომიკა 
thumb|left|250px|მატოლის რაიონული საბჭოს შენობი, 2010 წელი
მატოლა მნიშვნელოვან სამრეწველო ცენტრს წარმოადგენს. მისი პორტის გავლით ექსპორტირდება ქრომი, რკინა და სხვა სასარგებლო წიაღისეული სვაზილენდიდან, სამხრეთ აფრიკის რესპუბლიკიდან, ბოტსვანასა და ზამბიიდან. პორტის გარშემო მუშაობს სხვადასხვა საქმიანობის კომპანიები, მათ შორის, ფოლადგამომდნობი და ნავთობქიმიური ქარხნები, შახტები, კარიერები, ასევე პლანტაციები, რომლებშიც მოჰყავთ სხვადასხვა ხილი, ბანანი, თამბაქო და შაქრის ლერწამი. გაზსადენების წარმოებითაა დაკავებულია კომპანია „Matola Gas Company“.

## ტრანსპორტი 
მატოლა მიეკუთვნება მოზამბიკის პორტებისა და რკინიგზების ქსელის სამხრეთ სეგმენტს.

## მოსახლეობა 
მატოლისთვის, ისევე როგორც სხვა მრავალი აფრიკული ქალაქისთვის, დამახასიათებელია მოსახლეობის მაღალი მატება.

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:მაპუტუს პროვინცია
ნამპულა

**ნამპულა** () — ქალაქი მოზამბიკში. ნამპულის პროვინციის ადმინისტრაციული ცენტრია.

## გეოგრაფია 
ქალაქი ნამპულა მდებარეობს მოზამბიკის ჩრდილოეთით, ზღვის დონიდან 360 მეტრ სიმაღლეზე.

## ისტორია 
ქალაქი დაარსდა მოზამბიკში პორტუგალიური ბატონობის პერიოდში და ნიასის კოლონიის ადმინისტრაციულ ცენტრს წარმოადგენდა. ქალაქის სტატუსი მან 1956 წელს მიიღო. ქალაქის ცენტრი მოცულია XX საუკუნის პორტუგალიური კოლონიალური არქიტექტურის შესანიშნავი მაგალითებით, რომელთა შორისაც გამოიყოფა კათოლიკური ეკლესია „*de Nosa Senhora da Conceicao*“.

1996 წელს ქალაქში გაიხსნა მოზამბიკის კათოლიკური უნივერსიტეტი (UCM).

## მოსახლეობა 
მოსახლეობა — 477 900 ადამიანი (2007 წლის აღწერის მონაცემები), ამ მონაცემით ის სიდიდით მესამეა ქვეყანაში — მაპუტუსა და მატოლას შემდეგ.

## ეკონომიკა 
ნამპულა ჩრდილოეთ მოზამბიკის უმსხვილესი ეკონომიკური ცენტრია, მისი მრეწველობითა და საბანკო საქმით. ნამპულის ეკონომიკურად განვითარებული რეგიონი, უპირველეს ყოვლისა, დაკავშირებულია ქალაქის მიმდებარე რაიონებში, პლანტაციებში, სოფლის მეურნეობის პროდუქციის (ბამბა, ბოსტნეული კულტურები, სიმინდი, არაქისი და ყავა) მოყვანასა და გადამუშავებასთან.

### ტრანსპორტი 
ნამპულაზე გადის სარკინიგზო გზა ნაკალა-ლიშინგა, რომელიც აფრიკის ღრმა რაიონებს აკავშირებს პორტებსა და ინდოეთის ოკეანესთან. არსებობს საერთაშორისო აეროპორტი.

## ცნობილი მაცხოვრებლები 
* აბელ შავიერი — ყოფილი პორტუგალიელი ფეხბურთელი
* კარლუშ კეიროში — პორტუგალიელი მწვრთნელი და ფეხბურთის სპეციალისტი

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ნამპულის პროვინცია
პოჩიკაშვილები

**პოჩიკაშვილი** — ქართული გვარი. გვარის ფუძეა საკუთარი სახელი პოჩიკა. საქართველოში 17 პოჩიკაშვილი ცხოვრობს. 9 კაცი და 8 ქალი. თეთრიწყაროში 14, თბილისში 1.

## რესურსები ინტერნეტში 
* ქართული გვარები. პოჩიკაშვილები 
* იუსტიციის სახლის მონაცემები 

*
ჯინა ლოლობრიჯიდა

**ლუიჯია (ჯინა) ლოლობრიჯიდა** (; 4 ივლისი, 1927, სუბიაკო — გ. 16 იანვარი, 2023, რომი, იტალია) — იტალიელი მსახიობი, ფოტოჟურნალისტი და მოქანდაკე. 1950-იან და 1960-იან წლებში იყო ევროპის ერთ-ერთი ყველაზე პოპულარული მსახიობი. მიიჩნევა 1950-იან წლების სექს-სიმბოლოდ. ჯინა ლოლობრიჯიდა ოქროს გლობუსის ჯილდოზე ნომინირებული იყო სამჯერ, საიდანაც მოიგო ერთი.

ჯინა ლოლობრიჯიდას დებიუტი 1946 წელს შედგა ფილმში „შავი არწივი“; პოპულარობა მოიპოვა „მის იტალიის“ (1947) სილამაზის კონკურსის შემდეგ. ჟერარ ფილიპთან ერთად ითამაშა კრისტიან ჟაკის სათავგადასავლო კომედიაში „ფანფან-ტიტა“. 1950-იანი წლების დასაწყისში მონაწილეობდა „ვარდისფერი ნეორეალიზმის“ ფილმებში, მ.შ. კომედიებში, რომლებმაც მსახიობს მსოფლიო აღიარება მოუტანა (ლუიჯი კომენჩინის „პური, სიყვარული და ფანტაზია“ და „პური, სიყვარული და ეჭვიანობა“, სადაც ლოლობრიჯიდას პარტნიორი იყო ვიტორიო დე სიკა). შემდგომში მონაწილეობდა უპირატესად გასართობი ხასიათის იტალიურ, ევროპულ და ამერიკულ ფილმებში („სოლომონი და საბაელთა დედოფალი“, „საიმპერიო ვენერა“ და სხვ.). 1970-იან წლებში, აქტიური საშემსრულებლო მოღვაწეობის დასრულების შემდეგ, ლოლობრიჯიდამ დადგა დოკუმენტური ფილმი კუბის შესახებ „ფიდელის პორტრეტი“ (1975), დაკავდა სამხატვრო ფოტოგრაფიით. სხვა ფილმებს შორისაა: „ფრთხილად, ბანდიტები!“, „ღამის ლამაზმანები“, „პროვინციელი“, „რომაელი“, „პარიზის ღვთისმშობლის ტაძარი“, „ყოველ სექტემბერს“, „მშვენიერი ნოემბერი“, „მეფე, ქალი, ვალეტი“. 1980-იანი წლებიდან დაკავებული იყო ქანდაკებით.

კინოხელოვნებაში შეტანილი წვლილისა და შემოქმედებისათვის მიღებული ჰქონდა დასავლეთ ბერლინის (1986), კარლოვი-ვარის (1995) და მოსკოვის (1997) საერთაშორისო კინოფესტივალების პრემიები. დაჯილდოვებული იყო საპატიო ლეგიონის ორდენით (1995).

## რესურსები ინტერნეტში 
*
*Gina Lollobrigida- Biography. movies.yahoo.com

## სქოლიო
კატეგორია:იტალიელი მსახიობები
კატეგორია:დაბადებული 1927
კატეგორია:დაბადებული 4 ივლისი
კატეგორია:საპატიო ლეგიონის ორდენის კავალერები
კატეგორია:იტალიელი ფოტოგრაფები
კატეგორია:XX საუკუნის იტალიელი ქალი მსახიობები
კატეგორია:იტალიელი მოქანდაკეები
კატეგორია:იტალიელი ქალები ტელემსახიობები
კატეგორია:გარდაცვლილი 16 იანვარი
კატეგორია:გარდაცვლილი 2023
ნაკალა

**ნაკალა** () — ქალაქი მოზამბიკში. შედის ნამპულის პროვინციაში. მოსახლეობა — 221 371 ადამიანი (2007 წლის აღწერის მონაცემები).

## ისტორია 
თავდაპირველად ნაკალა პატარა დასახლება იყო, პორტუგალიელების დროს კი პორტის სახით დაიწყო განვითარება. ამ პერიოდში ქალაქი გახდა მრეწველობისა და სოფლის მეურნეობის ცენტრი. მრეწველობის ძირითად დარგებს შორის იყო ცემენტის, სიზალისა და აკაჟუს წარმოება. ქალაქში არის პატარა, თანამედროვე ჰოსპიტალი.

## ტრანსპორტი 
ნაკალაზე გადის სარკინიგზო ხაზი. ქალაქში არის ნაკალის პორტი და ნაკალის აეროპორტი.

## დემოგრაფია 
ქვეყნის მოსახლეობა წლების მიხედვით:

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ნამპულის პროვინცია
კელიმანე

**კელიმანე**, ძველად *სან-მარტინიო-დე-კელიმანე* () — ქალაქი მოზამბიკში. შედის ზამბეზიის პროვინციაში. მოსახლეობა — 192 876 ადამიანი (2007 წლის აღწერის მონაცემები).

## გეოგრაფია 
ქალაქი კელიმანე მდებარეობს ინდოეთის ოკეანის მოზამბიკის სანაპიროების ცენტრალურ ნაწილში, ზამბეზიის პროვინციაში. კელიმანე ზამბეზიის პროვინციის მთავარი ქალაქია. ეს არის ოკეანური და სამდინარო პორტი, მსხვილი ინდუსტრიული ცენტრი. ქალაქის მიდამოებში მდებარეობს მრავალრიცხოვანი პლანტაციები, რომლებზეც მოჰყავთ ქოქოსის პალმები (პალმის ზეთი ერთ-ერთი უმთავრესი საექსპორტო ნაწარმია), სიზალი და ჩაი. ქალაქის ეკონომიკაში უმნიშვნელოვანეს როლს თამაშობს მეთევზეობა და კონსერვირებული თევზების მრეწველობა. კელიმანე წარმოადგენს ბოლო სადგურს რკინიგზისა, რომელიც აკავშირებს მოზამბიკის ღრმა რაიონებს ოკეანის სანაპიროებთა. 1954 წლიდან კელიმანე კათოლიკობის ეპისკოპალური ცენტრია.

ქალაქის მოსახლეობა სწრაფი ტემპით იზრდება. თუ 1970 წელს აქ ცხოვრობდა 71 786 ადამიანი, მაშინ 2008 წლისთვის ამ მაჩვენებელმა 192 876-ს მიაღწია.

## ისტორია 
კელიმანე შუა საუკუნეებში დაარსდა არაბი ვაჭრების მიერ, რომლებიც წარმოშობით ომანიდან და ზანზიბარიდან იყვნენ. 1498 წელს ქალაქი ინდოეთისკენ მიმავალმა პორტუგალიელმა მოგზაურმა ვასკო და გამამ მოინახულა. 1530 წელს კელიმანე დაიპყრო პორტუგალიამ. 1761 წელს მან მიიღო ქალაქის სტატუსი, 1763 წელს კი კელიმანეში ირჩევა პირველი საქალაქო პარლამენტი.

XVIII-XIX საუკუნეებში კელიმანეს პორტის გავლით ხორციელდებოდა აფრიკიდან შავკანიანი მონების მასობრივი გაყვანა. 1862 წელს ქალაქში დაინიშნა ინგლისელი კონსული დავიდ ლივინგსტონი.

ქალაქი კელიმანე საინტერესოა ტურისტებისთვის XVIII-XIX საუკუნეების კარგად შემონახული კოლონიალური არქიტექტურით (მაგალითად, *ნოს-სენიორ-დო-ვიბრამენტოს კათედრალური ტაძარი*).

## იხილეთ აგრეთვე 
* მოზამბიკის ქალაქები

კატეგორია:მოზამბიკის ქალაქები
კატეგორია:ზამბეზიის პროვინცია
მოზამბიკ-საქართველოს ურთიერთობები

მინი|მარჯვნივ|250პქ|საქართველოს დროშა
მინი|მარჯვნივ|250პქ|მოზამბიკის დროშა
**მოზამბიკ-საქართველოს ურთიერთობები** – წარმოადგენს  ურთიერთობებს მოზამბიკსა და საქართველოს შორის. მოზამბიკთან დიპლომატიური ურთიერთობები დამყარდა 1996 წლის 13 სექტემბერს. ორ ქვეყანას შორის ხელმოწერილია ერთი დოკუმენტი: ოქმი საქართველოს საგარეო საქმეთა სამინისტროსა და მოზამბიკის რესპუბლიკის საგარეო საქმეთა სამინისტროს შორის თანამშრომლობის შესახებ.

## ვიზიტები
### ვიზიტები საქართველოში
* 1996 წლის 12-14 სექტემბერი - მოზამბიკის საგარეო საქმეთა მინისტრის ლეონარდო სანტოს სიმაოს ოფიციალური ვიზიტი საქართველოში.

## რესურსები ინტერნეტში 
* ურთიერთობები საქართველოსა და მოზამბიკის რესპუბლიკას შორის 

## სქოლიო
კატეგორია:საქართველოს დიპლომატიური ურთიერთობები
კატეგორია:მოზამბიკის დიპლომატიური ურთიერთობები
კატეგორია:საქართველოს საგარეო ურთიერთობები
კატეგორია:მოზამბიკის საგარეო ურთიერთობები
ფოსტენ ელი სულუკი

**ფოსტენ ელი სულუკი** — ჰაიტის სახელმწიფო და სამხედრო მოღვაწე. გენერალი (1843 წ.) მონა ზანგი ქალის შვილი; სიცოცხლის ბოლომდე წერა-კითხვის უცოდინარი იყო. 1793 წელს მონობიდან გაათავისუფლლეს. 1802-1803 წლებში აქტიურად იბრძოდა საფრანგეთის წინააღმდეგ ჰაიტის დამოუკიდებლობისათვის. 1847-1849 წლებში ჰაიტის პრეზიდენტია, ხოლო 1849 წლიდან იმპერატორი ფოსტენ I-ის სახელწოდებით. დაამყარა სისხლიანი დესპოტური რეჟიმი. 1858 წელს მის წინააღმდეგ ჯარი აჯანყდა, ტახტიდან გადადგა და იამაიკაზე გაიქცა. დაბრუნდა 1867 წელს. 

## ლიტერატურა 
კატეგორია:ჰაიტის პრეზიდენტები
კატეგორია:ჰაიტის იმპერატორები
კატეგორია:დაბადებული 1782
კატეგორია:გარდაცვლილი 1867
კატეგორია:ტახტიდან გადამდგარი მონარქები
ლიშინგა

**ლიშინგა**, ძველად *ვილა-კაბრალი* () — ქალაქი მოზამბიკში. ნიასის პროვინციის ადმინისტრაციული ცენტრი. მდებარეობს ლიშინგის პლატოზე, რომლის სიმაღლეა 1360 მეტრი (მაქსიმალური სიმაღლე 1398 მეტრი). ქალაქიდან დასავლეთით 45 მეტრში მდებარეობს ტბა ნიასა.

## ისტორია 
ქალაქი დაარსდა პორტუგალიელების მიერ 1931 წელს ვილა-კაბრალის სახელწოდებით. დასახლება სწრაფად ვითარდებოდა როგორც სასოფლო სამეურნეო და ადმინისტრაციული ცენტრი, 1962 წელს მიიღო ქალაქის სტატუსი. განვითარებულია ტყის გაშენება, ძირითადად პლანტაციებზე მოშენებულია ფიჭვი. მოზამბიკის მიერ დამოუკიდებლობის მოპოვების შემდეგ, 1975 წელს, ვილა-კაბრალს გადაერქვა ლიშინგა. 1975-1992 წლებში სამოქალაქო ომს შედეგად მოჰყვა მრავალრიცხოვანი მსხვერპლი და მნიშვნელოვანი ზიანი მიაყენა ეკონომიკას.

## კლიმატი 
ქალაქის მაღალი მდებარეობის გამო, კლიმატი აქ ზომიერად ნოტიო სუბტროპიკულია, *cwa/cwb* კიოპენის კლიმატის კლასიფიკაციის მიხედვით. მეტნაკლებად გრილი მშრალი სეზონი გრძელდება მარტიდან სექტემბრამდე, საშუალო ტემპერატურა ივლისში — 15,5°C. ზაფხულის პერიოდში ოქტომბრიდან აპრილამდე ყველაზე თბილი თვეა ოქტომბერი, საშუალო ტემპერატურა — 22°C. ზაფხული — წვიმების პერიოდი, ნალექების საშუალოწლიური რაოდენობაა 1171 მმ.

## დემოგრაფია 
ქალაქის მოსახლეობა წლების მიხედვით:

## ტრანსპორტი 
ლიშინგა კონტინენტის აღმოსავლეთ სანაპიროსთან დაკავშირებულია სარკინიგზო ხაზით, რომელიც საპორტო ქალაქ ნაკალამდე მიდის. ქალაქიდან ჩრდილოეთით 2 კმ-ში მდებარეობს ლიშინგის აეროპორტი. აეროპორტს ემსახურება მოზამბიკური ავიაკომპანია LAM ().

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ნიასის პროვინცია
ანთაურები

**ანთაური** — ქართული გვარი. გვარის ფუძეა საკუთარი სახელი ანთა. ამავე ფუძით ნაწარმოები გვარებია: ანთაძე, ანთელავა, ანთია, ანთიძე, ანთაიძე. არსებობს მოსაზრება, რომ, ანთაი, ანთა ქართველთა წარმართული ღვთაების – ანთარის ბოლომოკვეცილი ფორმაა, რომელიც დროთა განმავლობაში საკუთარ სახელად ქცეულა. მეორე ვარაუდით, ანთები იყვნენ ქართველთა მონათესავე ტომები, რომლებსაც ეკავათ შავი ზღვის აღმოსავლეთი სანაპირო და ახლო ურთიერთობა ჰქონდათ ქართველებთან. საქართველოში 101 ანთაური ცხოვრობს. 45 კაცი და 56 ქალი. თბილისში 28, დუშეთში 20, თელავში 15.

## რესურსები ინტერნეტში 
* ქართული გვარები. ანთაურები 
* იუსტიციის სახლის მონაცემები
ჰერტფორდშირი

**ჰერტფორდშირი** — ინგლისის აღმოსავლეთის ერთ-ერთი ცერემონიული საგრაფო. ჩრდილო-აღმოსავლეთით მას კემბრიჯშირი, აღმოსავლეთით - ესექსი, ხოლო დასავლეთით - ბუკინგემშირი ესაზღვრება. მოსახლეობა - 1,107 მილიონი ადამიანი. 

## რესურსები ინტერნეტში 
* 

კატეგორია:ჰერტფორდშირი
Classic Rock (ჟურნალი)

***Classic Rock*** — ბრიტანული ჟურნალი, რომელიც ეძღვნება კლასიკური როკის რადიოფორმატს. მას გამოსცემს Future Publishing, რომელსაც აგრეთვე ეკუთვნის *Metal Hammer*. ჟურნალი ძირითადად ეძღვნება 1960-1990-იანი წლების ჯგუფების შემოქმედებას. ითვლება ბრიტანეთის ერთ-ერთ ყველაზე გაყიდვად გამოცემად .

## რესურსები ინტერნეტში 
*
* არქივი 

## სქოლიო 
კატეგორია:ბრიტანული მუსიკალური ჟურნალები
კატეგორია:ყოველთვიური ბრიტანული ჟურნალები
კატეგორია:1998 წელს დაარსებული ჟურნალები
BMG Rights Management

**BMG** — მუსიკალური კომპანიების საერთაშორისო ჯგუფი. მუშაობს მუსიკაში საავტორო უფლებებზე და წარმოადგენს მედია კომპანიის Bertelsmann და  საერთაშორისო მედია კომპანიის KKR გაერთიანებას. კომპანიის მთავარი ოფისი მდებარეობს ბერლინში, თუმცა მისი წარმომადგენლობები სხვა ქალაქებშიც არის.

## რესურსები ინტერნეტში 
* (მთავარი ოფისი)
* (აშშ ოფისი)
* (ბრიტანული ოფისი)
* (სკანდინავიური ოფისი)
*
*

კატეგორია:Bertelsmann-ის შვილობილი კომპანიები
ტეტე

**ტეტე** () — ქალაქი მოზამბიკში, მდინარე ზამბეზის ქვედა დინებაში, მდინარის მარჯვენა სანაპიროზე მდებარე პლატოზე, რომლის სიმაღლეც 500 მეტრია. შედის ტეტეს პროვინციაში. მოსახლეობა — 169 967 ადამიანი (2010 წლის აღწერის მონაცემები). ტეტეზე გადის ჯერ კიდევ პორტუგალიური კოლონიალური პერიოდის სტრატეგიული შოსეები, რომელიც აკავშირებს მალავისა და ზიმბაბვეს ინდოეთის ოკეანესთან. კლიმატი ქალაქში არის ცხელი, ჰაერის მომატებული სინესტით.

## ისტორია 
ტეტე დააარსეს არაბმა ვაჭრებმა, რომლებსაც სავაჭრო კავშირები ჰქონდათ მონომოტაპას ცენტრალური-აფრიკის იმპერიასთან. 1531 წელს ქალაქი გადავიდა პორტუგალიელების ხელში, რომლებმაც აქ სამხედრო გარნიზონი განათავსეს. ტეტეზე ბატონობა პორტუგალიელებს მდინარე ზამბეზიდან მისი ინდოეთის ოკეანეში ჩასვლამდე მიდამოების კონტროლის საშუალებას აძლევდა (420 კილომეტრზე მეტი).

XVIII საუკუნეში ტეტე ხდება მსხვილი ქალაქი, კოლონიალური ადმინისტრაციისა და საეკლესიო მართვის ცენტრი. ქალაქში მუდმივად იმყოფებოდა პორტუგალიის ჯარის 100 ჯარისკაცი; აქ იგებოდა ქვის კათედრალური ტაძრები, საავადმყოფოები, გუბერნატორის სასახლე; ქალაქი შემოსაზღვრული იყო ქვის კედლით. იმხანად ტეტე მნიშვნელოვანი სავაჭრო ცენტრი იყო, სადაც ხორციელდებოდა ოქროს, სპილოს ძვლის, 1650 წლიდან კი, მონების შეწყიდვა. ტეტეს მახლობლად მდებარეობდა იეზუიტური მისიონერული სადგური.

მოზამბიკის მიერ დამოუკიდებლობის მოპოვებისა, 1975 წელს, და ათწლიანი სამოქალაქო ომის შემდეგ ტეტე დაკნინებული იყო.

## დემოგრაფია
## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ტეტეს პროვინცია
ბეირა

**ბეირა** () — ქალაქი მოზამბიკში. სოფალის პროვინციის ადმინისტრაციული ცენტრი. მოსახლეობა — 436 240 ადამიანი (2007 წლის აღწერის მონაცემები). ბეირის პორტი მოზამბიკში მესამეა ტვირთბრუნვის სიდიდით, მაპუტუსა და ნაკალას პორტების შემდეგ. არსებობს აეროპორტი. ბეირიდან აფრიკის კონტინენტის სიღრმეში გადის სარკინიგზო ხაზი ჰარარემდე.

## გეოგრაფია და კლიმატი 
ბეირა მდებარეობს მოზამბიკის ცენტრალურ ნაწილში, მოზამბიკის სრუტეში, ინდოეთის ოკეანის სანაპიროზე. ქალაქი ააგეს მდინარე პუნგვეს დელტის დამშრალი ჭაობების ადგილას. კლიმატი აქ არის ცხელი და მშრალი, განსაკუთრებით ზაფხულის პერიოდში, ოქრომბრიდან თებერვლის ჩათვლით. არსებობს მალარიის საშიშროება.

## ისტორია და ეკონომიკა 
1887 წელს ბეირას ადგილას ააგეს პორტუგალიური ფორტი, რომლის გარშემოც წარმოიქმნა დასახლება. 1891 წელს აქ მდებარეობდა პორტუგალიური მოზამბიკური კომპანიის შტაბ-ბინა. მხოლოდ 1942 წელს გადაეცა ბეირა პორტუგალიურ კოლონიალურ ადმინისტრაციას მმართველობის ქვეშ. 1975 წელს მოზამბიკის მიერ დამოუკიდებლობის მოპოვების შემდეგ, ქალაქის მიდამოებში მიმდინარეობდა სასტიკი და ხანგრძლივი ბრძოლები სამთავრობო ძალებსა და რენამოს ოპოზიციურ მოძრაობას შორის, რომელსაც ბეირასა და ოფალის პროვინციაში მნიშვნელოვანი მხარდაჭერა ჰქონდა. ამ წლებში — მოზამბიკში საბჭოური გავლენის წლებში — ბეირაში, როგორც ქალაქში, ასევე პორტში, საბჭოთა სპეციალისტების მიერ მიმდინარეობდა მნიშვნელოვანი მშენებლობები.

ქალაქის ეკონომიკის საფუძველს წარმოადგენდა პორტის მომსახურება და ვაჭრობა. ბეირის საპორტე ნაგებობები აკმაყოფილებდა არა მხოლოდ სოფალისა და მოზამბიკის ახლო უბნების მოთხოვნილებების, არამედ მათი გავლით ხდებოდა ძირითადი შიგასავაჭრო ბრუნვა ზამბიაში, ზიმბაბვესა და მალავიში. ქალაქში ასევე არის ნავთობგადამამუშავებელი და კვების მრეწველობის წარმოებები.

ბეირის ღირსშესანიშნაობას წარმოადგენს კათოლიკური ეკლესია, რომელიც პორტუგალიელებმა ააგეს XX საუკუნის დასაწყისში. ეს არის  ევროპელების მიერ აფრიკის კონტინენტზე აგებული ერთ-ერთი ყველაზე გრანდიოზული შენობა. ტაძარი აგებულია ყოფილი პორტუგალიური სიმაგრის, სან-გაეტანოს ქვებისგან, რომელიც XVI საუკუნეშია აგებული.

ბეირაში ასევე მუშაობს კათოლიკური უნივერსიტეტი, რომელიც დააარსეს 1996 წელს.

## მოსახლეობა 
ქალაქის მოსახლეობის რაოდენობა 2007 წლის აღწერის მონაცემებით შეადგენს 436 240 ადამიანს.

## ცნობილი მაცხოვრებლები 
* მია კოუტუ — მოზამბიკელი მწერალი
* ტაშა დი ვაშკონსელუში — მოზამბიკელ-კანადელი ფოტომოდელი და მსახიობი
* ჟოზე ედუარდუ დუშ სანტუში — პორტუგალიელი მწერალი.

## დაძმობილებული ქალაქები 
*  ბენდერი (დნესტრისპირეთი, მოლდოვა)
*  ბრისტოლი (დიდი ბრიტანეთი)
*  პორტუ (პორტუგალია)
*  ამსტერდამი (ნიდერლანდები)
*  პადუა (იტალია)

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:სოფალის პროვინცია
ომოინის რაიონი

**ომოინი** () — რაიონი მოზამბიკში, ინიამბანეს პროვინციაში.

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 110 858 ადამიანს შეადგენდა. ფართობი 1942 კმ²-ია, მოსახლეობის სიმჭიდროვე 57,1 კაცი კმ²-ზე.

რაიონის ადმინისტრაციული ცენტრია ქალაქი ომოინი.

## რესურსები ინტერნეტში
* ინიამბანეს პროვინციის მოსახლეობა

კატეგორია:მოზამბიკის რაიონები
კატეგორია:ინიამბანეს პროვინცია
შიმოიო

**შიმოიო**, *ძველად ვილა-პერუ* () — ქალაქი მოზამბიკში. შედის მანიკის პროვინციაში. მოსახლეობა — 238 976 ადამიანი (2007 წლის აღწერის მონაცემები), ამ მონაცემით შიმოიო ქვეყანაში მე-5 ქალაქია სიდიდით.

## გეოგრაფია 
ქალაქი შიმოიო მდებარეობს მოზამბიკის დასავლეთ ნაწილში, ეგრეთ წოდებულ *ბეირას დერეგანში*. მანიკის პროვინციის მთავარი ქალაქი. შიმოიო ძევს რკინიგზის სტრატეგიულად მნიშვნელოვან ხაზზე, რომელიც აერთევს ბეირის ოკეანურ პორტს ზიმბაბვეს დედაქალაქ ჰარარესთან. ზიმბაბვეს საზღვართან მდებარეობს მოზამბიკის უმაღლესი მთა — ბინგა (2 436 მეტრი). ქალაქი შემოსაზღვრულია ტროპიკული ტყეებით, რომლებშიც ბინადრობენ მაიმუნების, ანტილოპებისა და სხვა გარეული ცხოველების სხვადასხვა სახეობები

## ისტორია 
ძველად ქალაქი მდებარეობდა მონომოტაპას იმპერიის ტერიტორიაზე და ეწოდებოდა *მანდინგო*. 1916 წელს ქალაქს პორტუგალიელების მიერ დაერქვა *ვილა-პერუ* (მოზამბიკის მაშინდელი გუბერნატორის სახელის მიხედვით). ქალაქის სტატუსი მიიღო 1969 წელს. მოზამბიკის მიერ დამოუკიდებლობის მოპოვების შემდეგ, 1975 წელს, ეწოდა შიმოიო.

## იხილეთ აგრეთვე 
* მოზამბიკის ქალაქები

კატეგორია:მოზამბიკის ქალაქები
კატეგორია:მანიკის პროვინცია
კასპიისპირა დაბლობი

**კასპიისპირა დაბლობი** () — დაბლობი კასპიის ზღვის ჩრდილოეთ სანაპიროზე, რუსეთსა და ყაზახეთში. მოიცავს მდინარეების ვოლგის, თერგის, სულაკის დელტებს, ურალისა და ემბის ქვემოთს. დასავლეთით იგი შემოფარგლულია სტავროპოლის პლატოს აღმოსავლეთ კალთით და ერგენებით, ჩრდილოეთით — ობშჩი-სირტით. აღმოსავლეთთ საზღვარი ემთხვევა ურალისპირა პლატოს და უსტიურთის ჩრდილო ჩინკს. სამხრეთის მნიშვნელოვანი ტერიტორია ოკეანის დონიდან 28 მ-ით დაბლა მდებარეობს. კასპიისპირა დაბლობი მდებარეობს ღრმა ტექტონიკური ღრმულის — კასპიისპირა სინეკლიზის ფარგლებში, რომელიც პალეოზოურში ჩაისახა და წარმოადგენს რუსეთის ბაქნის მეტად რთულსა და მრავალფეროვან ნაწილს. სინეკლიზა გართულებულია მეორე რიგის ტექტონიკური სტრუქტურებით. ფართობი დაახლოებით 200 ათასი კმ².

კრისტალური ქანები მდებარეობენ აქ 300 მეტრზე მეტ სიღრმეში და დაფარული არიან პალეოზოური და მეზო-კაინოზოური დანალექებით. ძველი ქანებიდან დაბლობის ფარგლებში განვითარებულია კუნგურული ასაკის პერმული დანალექები, რომლის საძირკველში არის ქვამარილის ძარღვები. პერმულ ქანებს ზემოთ ადევს ტრიასული დანალექები, რომლებიც თავის მხრივ, დაფარულია იურული, ცარცული და პალეოგენური ნალექებით, პალეოგენის დასასრული ხასიათდება ოროგენეტური მოძრაობებით, რომელმაც დიდი ფართობები მოიცვა. მასთან დაკავშირებულია დაბლობის დაწევა და მის ტერიტორიაზე ზღვების შემოჭრა. ყველაზე ვრცელი იყო აქჩაღილური აუზი, რომელსაც ეჭირა თითქმის მთელი თანამედროვე კასპიის ზღვის ტერიტორია, კასპიისპირა დაბლობი და უფრო ჩრდილოეთითაც იჭრებოდა. ამ აუზის გრძელი ტოტი შავი ზღვისკენაც მიემართებოდა.

ამ აუზის ნაფენები ჩრდილოეთით წარმოდგენილია მცირე სისქის სქელშეებრივი თიხებით, ხოლო ნაპირებთან — ქვიშებით; ზოგან გვხვდება საწვავი ფიქლების მცირე შრეებიც, აქჩაღილური დანალექების საერთო სისქე 80-100 მ აღწევს. ოროგრაფიულად კასპიისპირა დაბლობი წარმოადგენს დიდი ზომის, ბრტყელ, ზღვისკენ სუსტად დახრილ დაბლობს. კასპიისპირა დაბლობის ჩრდილო ნაწილისთვის დამახასიათებელია ერთგვაროვანი ბრტყელი ზედაპირი, რომლის შეფარდებითი სიმაღლე არაუმეტეს 1,0-1,5 მ-ია. ზღვიური ბრტყელი ვაკეები დარღვეულია დუბეებითა და მრავალრიცხოვანი ბორცვებით „სურჩინებით“. არის საძოვრები. მოიპოვება ნავთობისა და ბუნებრივი აირის საბადოები.

## სქოლიო 
კატეგორია:რუსეთის დაბლობები
კატეგორია:ყაზახეთის დაბლობები
კატეგორია:კასპიის ზღვა
მოკუბა

**მოკუბა** () — ქალაქი მოზამბიკში. შედის ზამბეზიის პროვინციაში. მოსახლეობა — 69 045 ადამიანი (2008 წლის მონაცემები).

## დემოგრაფია 
## იხილეთ აგრეთვე 
* მოზამბიკის ქალაქები

## სქოლიო 
კატეგორია:მოზამბიკის ქალაქები
კატეგორია:ზამბეზიის პროვინცია
ბოანის რაიონი

**ბოანი** () — რაიონი მოზამბიკში, მაპუტუს პროვინციაში. 

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 102 457 ადამიანს შეადგენდა. ფართობი 820 კმ²-ია, მოსახლეობის სიმჭიდროვე 124.9 კაცი კმ²-ზე.

რაიონის ადმინისტრაციული ცენტრია ქალაქი ბოანი.

## რესურსები ინტერნეტში
*მაპუტუს პროვინციის მოსახლეობა
*Population-Development-Environment in Mozambique Background Readings  

კატეგორია:მოზამბიკის რაიონები
კატეგორია:მაპუტუს პროვინცია‎
პემბა

**პემბა**, ძველად *პორტუ-ამელია* () — ქალაქი მოზამბიკში. პემვა კაბუ-დელგადუს პროვინციის მთავარი სამრეწველო და ადმინისტრაციული ცენტრია. მოსახლეობა — 141 316 ადამიანი (2007 წლის აღწერის მონაცემები).

## გეოგრაფია და ეკონომიკა 
ქალაქი პემბა ინდოეთის ოკეანის მოზამბიკის სანაპიროების ჩრდილოეთით მდებარეობს, კაბუ-დელგადუს პროვინციაში, პემბის ყურეში მდებარე ნახევარკუნძულზე. მოსახლეობა ძირითადად შედგება მაკუას, მაკონდესა და მვანის ხალხებისგან.

პემბა იყოფა ორ ნაწილად: ძველი და ახალი ქალაქი. ძველი ქალაქი წარმოადგენს ტიპურ არაბულ-ტუზურ დასახლებას აღმოსავლეთის ბაზრითა (*სუკი*) და ვიწრო მრუდე ქუჩებით, რომლებიც გარშემო ბაობაბის ყანებითაა შემოსაზღვრული. ახალ ქალაქში პორტუგალიის კოლონიალური შენობა თანამედროვე ბეტონის სახლების გვერდით დგას.

ქალაქში განვითარებულია თევზჭერა და თევზების გადამამუშავებელი ინდუსტრია, ასევე ვაჭრობა მეზობელ ტანზანიასთან, რომლის ინტენსიური განვითარებაც მოსალოდნელია სასაზღვრო მდინარე რუვუმაზე მშენებარე ხიდის გახსნის შემდეგ. შესანიშნავი პლაჟებისა (*Praia de Wimbe*) და კარგად განვითარებული ინფრასტრუქტურის ხარჯზე სწრაფი ტემპით ვითარდება საერთაშორისო ტურიზმი.

## ისტორია 
აფრიკულ სანაპიროზე XIV საუკუნიდან მოყოლებული პემბა ცნობილია, როგორც სავაჭრო პუნქტი. XVII საუკუნიდან ის პორტუგალიური სავაჭრო ფაქტორიაა. 1904 წლიდან იღებს ქალაქის სტატუსს სახელით — *პორტუ-ამელია* — პორტუგალიის მაშინდელი დედოფლის პატივსაცემად. ამავე წელს პემბაში დამყარდა ანგლო-პორტუგალიური ნიასის კომპანიის (Companhia do Niassa) მმართველობა. 1843 წელს პემბის მიდამოებში მოხდა ადგილობრივი ტომების აჯანყება პორტუგალიის ბატონობის წინააღმდეგ.

## დემოგრაფია 
## დაძმობილებული ქალაქები 
პემბას მეგობრული ურთიერთობები აქვს შემდეგ ქალაქებთა:
 

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:კაბუ-დელგადუს პროვინცია
Edel AG

მინი|200პქ|ოფიციალური ლოგო
**Edel AG** — გერმანული მუსიკალური კომპანია. დაფუძნდა 1986 წელს. მდებარეობს ჰამბურგში. 

## რესურსები ინტერნეტში 
* 

კატეგორია:გერმანული დამოუკიდებელი ხმისჩამწერი ლეიბლები
კატეგორია:გერმანიის მედია კომპანიები
ინიამბანე

**ინიამბანე** () — ქალაქი მოზამბიკში, ინიამბანეს პროვინციის ადმინისტრაციული ცენტრი. მოსახლეობა — 64 918 ადამიანი (2008 წლის მონაცემები).

## დაძმობილებული ქალაქები 
ინიამბანეს დაძმობილებული ქალაქებია:
 

## იხილეთ აგრეთვე 
* მოზამბიკის ქალაქები

კატეგორია:მოზამბიკის ქალაქები
კატეგორია:ინიამბანეს პროვინცია
დაგობერტ II

**დაგობერტ II** ( დ. 652 — გ. 23 დეკემბერი, 679) — ფრანკთა მეფე 676–679 წლებში, სიგებერტ III-ის ძე, მეროვინგების დინასტიის წარმომადგენელი. ფლობდა ავსტრაზიას. შემონახულია აღნიშვნა, რომლითაც ვიგებთ, რომ დაგობერტ II-მ  მონასტერს მიწები შესწირა, მაგრამ გაურკვეველია, რატომ არ ახსენებს ამ მეფეს არც ერთი ფრანგი ისტორიკოსი , მაგრამ სალაბერგის მცხოვრებთა შორის, დღემდეა შემორჩენილი ზეპირსიტყვიერებით, რომ 677 წელს მეფეებს, თოიდერიხ III-სა და დაგობერტ II-ს შორის გაიმართა ბრძოლა. ამის შესახებ გვიყვება ერთი ბრიტანელი, ისტორიკოსი ბერი. 

დაგობერტი ფრანგულად ნიშნავს „ბრწყინვალე, როგორც დღე“.

## რესურსები ინტერნეტში 
* ენციკლოპედია „ბრიტანიკა“
 

კატეგორია:ფრანკთა მეფეები
კატეგორია:მეროვინგები
კატეგორია:დაბადებული   652
კატეგორია:გარდაცვლილი 23 დეკემბერი
კატეგორია:გარდაცვლილი 679
ხილდებერტ III

**ხილდებერტ III** (; დ. 678/679 — გ.  14 აპრილი, 711) — ფრანკთა მეფე 695–711 წლებში, თოიდერიხ III-ის ძე, მეროვინგების დინასტიის წარმომადგენელი. ხილდებერტი ფრანგულად ნიშნავს: „სიკაშკაშე ბრძოლაში“.

## ბიოგრაფია
დაიბადა 678 ან 679 წელს, ზუსტი თარიღი უცნობია. 697 წელს დაქორწინდა ედონაზე, რომელმაც 699 წელს მეფეს ვაჟი, დაგობერტი გაუჩინა. გამეფდა 695 წელს, 16 წლის ასაკში. მთელი თავისი ცხოვრება, საკუთარ, უაზას სასახლეში გაატარა. გარდაიცვალა 711 წლის 14 აპრილს. დაკრძალულია უაზას მახლობლად, წმინდა სტეფანეს ეკლესიაში.

## რესურსები ინტერნეტში 
*THEODERICH III 673—690, CLOVIS III 690—695, CHILDEBERT III 695—711, DAGOBERT III 711—715, THEODERICH IV 721—737 
* 

კატეგორია:ფრანკთა მეფეები
კატეგორია:მეროვინგები
კატეგორია:გარდაცვლილი 14 აპრილი
კატეგორია:გარდაცვლილი 711
მოზამბიკის ენები

**მოზამბიკი** — მრავალენოვანი ქვეყანა, დასახლებულია ბანტუს ენებზე მოლაპარაკე ხალხებით, თუმცა ოფიციალური სტატუსი აქვს პორტუგალიურ ენას. სტატისტიკის თანახმად, პორტუგალიურ ენაზე თავისუფლად საუბრობს მოზამბიკის მოსახლეობის 40 % და ქალაქში მაცხოვრებლების 70 %.

მოზამბიკში მცხოვრები არაბები, ჩინელები და ინდოელები ძირითადად პორტუგალიურად საუბრობენ. პორტუგალიურ ენაზე ასწავლიან სკოლებსა და უნივერსიტეტებში. მოზამბიკში გადაიცემა პორტუგალიური და ბრაზილიური სატელევიზიო არხები. პორტუგალიური ენის ცოდნა ქვეყანაში თანდათანობით ფართოვდება.

## რესურსები ინტერნეტში 
* მოზამბიკის ენობრივი რუკა ეთნოლოგიის საიტზე

კატეგორია:მოზამბიკის ენები
შაი-შაი

**შაი-შაი** () — ქალაქი მოზამბიკში, ადმინისტრაციული ცენტრი გაზის პროვინციისა. მოსახლეობა — 119 726 ადამიანი (2010 წლის მონაცემები).

## ისტორია 
ქალაქი პორტუგალიელებმა დააარსეს 1900-იანი წლების დასაწყისში, ლოურენს-მარკიშის მახლობლად (ამჟამად მაპუტუ). ქალაქის თავდაპირველი სახელწოდება იყო ჟუან-ბელუ. ქალაქი ვითარდებოდა სოფლის მეურნეობისა და მრეწველობის ცენტრის სახით (ძირითადი პროდუქცია იყო აკაჟუ და ბრინჯი. ქალაქში განვითარებული იყო საბანკო საქმე და მედიცინა.

მოზამბიკის მიერ დამოუკიდებლობის გამოცხადების შემდეგ, 1975 წელს, ჟუან-ბელუს გადაერქვა შაი-შაი. ქალაქი ძლიერ დაზიანდა 2000 წელს წყალდიდობისას, ზოგიერთი შენობა წყლის ქვეშ 3 მეტრ სიღრმეზე ჩაიძირა.

## დემოგრაფია
ქალაქის მოსახლეობა წლების მიხედვით:

## იხილეთ აგრეთვე 
* მოზამბიკის ქალაქები

## სქოლიო 
კატეგორია:მოზამბიკის ქალაქები
კატეგორია:გაზის პროვინცია
მათე ვაწაძე

**მათე ვაწაძე** (დ. 17 დეკემბერი, 1988, თბილისი, საქართველო) — ქართველი ფეხბურთელი, თბილისის „დინამოს“ თავდამსხმელი.

## კარიერა 
ვაწაძემ პროფესიონალური საფეხბურთო კარიერა თბილისის „დინამოში“ დაიწყო, 2005-2010 წლებში ჩაატარა 96 შეხვედრა და გაიტანა 42 გოლი. 2011 წელს გადავიდა რუსულ ნიჟნი-ნოვგოროდის „ვოლგაში“. რუსეთში თამაშისას გამოიძახეს ეროვნულ ნაკრებში ევრო 2012-ის საკვალიფიკაციო ეტაპის მატჩში სათამაშოდ, ხორვატიის და ისრაელის ნაკრებების წინააღმდეგ, თუმცა მან ვიზა ვერ მიიღო და ნაკრებს ვერ დაეხმარა. ამის შემდეგ მათე სეზონის ბოლომდე თამაშობდა გორის „დილაში“, 2012 წლის 2 სექტემბერს, ვაწაძემ გააფორმა 3 წელიწად ნახევრიანი კონტრაქტი „ორჰუსთან“. 

„ორჰუსში“ გადასვლამდე, „დილას“ რიგებში ვაწაძემ ითამაშა ევროპის ლიგის 2012-2013 წლის საკვალიფიკაციო ეტაპზე, დილა საკვალიფიკაციო ეტაპის პლეი-ოფში გავიდა, სადაც „მარიტიმუსთან“ დამარცხდა 2 მატჩიან ორთაბრძოლაში. ევროტურნირებზე ასევე ნათამაშები აქვს თბილისის „დინამოს“ რიგებში 2010-2011 და 2009-2010 წლის სეზონების საკვალიფიკაციო ეტაპზე.

## ტიტულები 
* უმაღლესი ლიგა ჩემპიონი (2): 2008/2009, 2009/2010
* საქართველოს თასის გამარჯვებული (2): 2008/2009, 2011/2012
* საქართველოს თასის ფინალისტი (1): 2009/2010
* საქართველოს სუპერთასის გამარჯვებული (1): 2008/09
* საქართველოს სუპერთასის ფინალისტი (1): 2009/2010

## რესურსები ინტერნეტში 
* მათე ვაწაძე — თბილისის „დინამოს“ ოფიციალურ საიტზე
* პროფილი Transfermarkt-ზე 
* პროფილი Soccerway-ზე 
* პროფილი ორჰუსის ოფიციალურ საიტზე  

## სქოლიო 
კატეგორია:დაბადებული 1988
კატეგორია:ქართველი ფეხბურთელები
კატეგორია:თბილისის დინამოს ფეხბურთელები
კატეგორია:ნიჟნი ნოვგოროდის ვოლგას ფეხბურთელები
კატეგორია:გორის დილას ფეხბურთელები
კატეგორია:ორჰუსის ფეხბურთელები
კატეგორია:დაბადებული 17 დეკემბერი
კატეგორია:საქართველოს ნაკრების ფეხბურთელები
კატეგორია:ეროვნული ლიგის ფეხბურთელები
კატეგორია:ცოცხალი ადამიანები
მოზამბიკის ჰიმნი

1975 წელს მოზამბიკის მიერ დამოუკიდებლობის მიღებიდან 2002 წლამდე მისი ჰიმნი იყო „Viva, Viva a FRELIMO“ (გაუმარჯოს მოზამბიკის განმანთავისუფლებელ ფონდს).

2002 წელს ჰიმნი შეიცვალა „Pátria Amada“-თი („საყვარელი სამშობლო“).

კატეგორია:მოზამბიკის სახელმწიფო სიმბოლოები
პედრო ლეონი

**პედრო ლეონ სანჩეს ხილი** (; დ. 24 ნოემბერი, 1986; მულა, ესპანეთი) — ესპანელი ფეხბურთელი, საფეხბურთო კლუბ „ეიბარის“ ნახევარმცველი.

## რესურსები ინტერნეტში 
* პროფილი Transfermarkt-ზე 
* პროფილი Soccerway-ზე 

კატეგორია:დაბადებული 1986
კატეგორია:ესპანელი ფეხბურთელები
კატეგორია:ლევანტეს ფეხბურთელები
კატეგორია:რეალ ვალიადოლიდის ფეხბურთელები
კატეგორია:ესპანეთის პრიმერა დივიზიონის ფეხბურთელები
კატეგორია:ხეტაფეს ფეხბურთელები
კატეგორია:მადრიდის რეალის ფეხბურთელები
კატეგორია:ეიბარის ფეხბურთელები
კატეგორია:დაბადებული 24 ნოემბერი
კატეგორია:ცოცხალი ადამიანები
ვენსან პერესი

**ვენსან პერესი** (; დ. 10 ივნისი, 1964, ლოზანა, შვეიცარია) — შვეიცარიის რომანდიაში დაბადებული ფრანგი მსახიობი და რეჟისორი, ესპანური და გერმანული ფესვებით. განსაკუთრებით დასამახსოვრებელი როლები შეასრულა ფილმებში: „სირანო დე ბერჟერაკი“ *(Cyrano de Bergerac)*, „დედოფალი მარგო“ *(La Reine Margot)*, „ინდოჩინეთი“ *(Indochine)*, „ფანფან-ტიტა“ *(Fanfan la Tulipe)*, „ყორანი: ანგელოზების ქალაქი“ *(The Crow: City of Angels)*.  საფრანგეთის კინოაკადემიის მიერ სამჯერ იყო ნომინირებული სეზარზე. 1995 წელს ჟურნალმა People-მა დაასახელა 50 ყველაზე ლამაზ ადამიანს შორის.

## რესურსები ინტერნეტში 
* 

## სქოლიო 
კატეგორია:ფრანგი მსახიობები
კატეგორია:შვეიცარიელი მსახიობები
კატეგორია:დაბადებული 1964
კატეგორია:დაბადებული 10 ივნისი
კატეგორია:მსახიობები ანბანის მიხედვით
კატეგორია:ცოცხალი ადამიანები
Episode Six

**Episode Six** — ბრიტანული როკ-ენ-როლ-ჯგუფი, რომელიც აქტიური იყო 1960-იან წლებში. ჯგუფს ბრიტანეთში კომერციული წარმატება არ ჰქონია. გამოცემული აქვს ცხრა სინგლი, რომლებმაც მნიშვნელოვანი წარმატება მხოლოდ ბეირუთის ტერიტორიაზე მოიპოვეს Episode Six უფრო მეტად ცნობილია იმით, რომ Deep Purple-ში 1969 წელს გადავიდა მისი ორი წევრი - იენ გილანი და როჯერ გლოვერი.

## დისკოგრაფია 
### ალბომები
**Put Yourself In My Place* (1987)
**The Complete Episode Six: The Roots of Deep Purple* (1991)
**BBC Radio 1 Live 1998/1969* (1997)
**Cornflakes and Crazyfoam* (2002)
**Love, Hate, Revenge* (2005)

## სქოლიო 
კატეგორია:1964 წელს ჩამოყალიბებული ჯგუფები
კატეგორია:1969 წელს დაშლილი ჯგუფები
კატეგორია:იენ გილანი
კატეგორია:Pye Records-ის შემსრულებლები
Paice, Ashton & Lord

**Paice, Ashton & Lord** — ბრიტანული რიტმ-ენდ-ბლუზ, სოულ და როკ-ჯგუფი. დაარსდა 1977 წელს, ჯგუფ Deep Purple-ის დაშლის შემდეგ. მასში შედიოდნენ იენ პეისი, ჯონ ლორდი (Deep Purple) და ტონი ეშტონი, ბრიტანელი კლავიშისტი და მომღერალი. ბერნი მერსდენი ჯგუფში ელექტროგიტარაზე უკრავდა, ხოლო პოლ მარტინესი - ბას-გიტარაზე.

## დისკოგრაფია
;სტუდიური ალბომი
* *Malice in Wonderland* (1977)

## რესურსები ინტერნეტში 
*ჯონ ლორდის ინტერვიუ
*Paiceashtonandlord.co.uk 

კატეგორია:1977 წელს ჩამოყალიბებული ჯგუფები
კატეგორია:ინგლისური როკ-ჯგუფები
ფუნიალოურუს რაიონი

**ფუნიალოურუ** () — რაიონი მოზამბიკში, ინიამბანეს პროვინციაში.

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 38 948 ადამიანს შეადგენდა. ფართობი 15 678 კმ²-ია, მოსახლეობის სიმჭიდროვე 2,5 კაცი კმ²-ზე.

რაიონის ადმინისტრაციული ცენტრია ქალაქი ფუნიალოურუ.

## რესურსები ინტერნეტში
* ინიამბანეს პროვინციის მოსახლეობა

კატეგორია:მოზამბიკის რაიონები
კატეგორია:ინიამბანეს პროვინცია
ხილდერიკ III

**ხილდერიკ III** (; დ. 714— გ. 755) — ფრანკთა მეფე 743–751 წლებში. ხილპერიკ II-ის ძე, მეროვინგების დინასტიის უკანასკნელი წარმომადგენელი. ხილდებერტი ფრანგულიდან ითარგმნება როგორც *„ძლიერი ბრძოლაში“ ან „ძლიერი მეომარი“.*

## ბიოგრაფია
thumb|left|200px|ხილდერიკ III-ის გადაყენება
საფრანგეთის სამეფო ტახტი 7 წლის განმავლობაში ვაკანტური იყო, სანამ, 743 წელს მაიორდომები, კარლომანი და პიპინ მოკლე ხილდერიკ III-ის გამეფებას გადაწყვეტდნენ. დღემდე შემონახულ ერთ წერილში ხილდერიკი მიმართავს თავის მწყალობლებს:*„ხილდერიკ, ფრანგთა მეფე, წარჩინებულ კარლომანს, რომელმაც დასვა ის სამეფო ტახტზე“*. სავარაუდოდ, ხილდერიკ III, ხილპერიკ II-ის ვაჟი იყო, თუმცა ამის დამადასტურებელი საკმარისი მტკიცებულებები არ არსებობს.
[thumb|left|200px| ბოლო მეროვინგი. [ევარისტ ლუმინეს ნახატი]]

ხილდებერტი არ იღებდა მონაწილეობას საზოგადოებრივ ცხოვრებაში, სადაც, როგორც ადრე, მისი მეფობის დროსაც, მაიორდომი დომინირებდა. როცა, 747 წელს კარლომანი  მონასტერში გაამწესა, პიპინ მოკლემ გადაწყვიტა, ხელში ჩაეგდო სამეფო ტიტული. მან წერილი გაგზავნა რომის პაპ ზაქარიასთან, სადაც დასმული იყო კითხვა: „ვის უნდა ატარებდეს სამეფო ტიტულს - ვისაც აქვს რეალური ძალაუფლება თუ სამეფო ოჯახის წარმომადგენელს?“
პაპმა უპასუხა, რომ სამეფო ტიტულს რეალური ძალის მფლობელი უნდა ატარებდეს.

751 წლის ნოემბერში ხილდერიკი ტახტიდან გადააყენეს, ხოლო სამეფო მმართველობის სიმბოლო - თმა კი შეჭრეს. საფრანგეთის სამეფო ტახტზე  კაროლინგები (ახალი სამეფო გვარის პირველი წარმომადგენელი — პიპინ მოკლე) ავიდნენ. 752 წლის იანვარს ხილდერიკი მონასტერში წავიდა. ის, იქვე დაახლოებით ოთხი წლის შემდეგ, სავარაუდოდ 755 წელს გარდაიცვალა. კაროლინგებისგან მიიღო მეტსახელი „ცრუ მეფე“, ეს მაშინ, როდესაც ხილდერიკი თავად კაროლინგმა, პიპინ მოკლემ აიყვანა სამეფო ტახტზე.

## ლიტერატურა 
* ფრედეგარის მემკვიდრენი - The Fourth Book of the Cronicle of Fredegar with its continuations. — London: Thomas Nelson and Sons Ltd, 1960.
* Das Buch von der Geschiche der Franken. // Quellen zur Geschichte des 7. und 8. Jahrhunderts. Ausgewaehlte Quellen zur deutschen Gechichte des Mittelalters. — Darmstadt, 1982. — Т. 4a.

კატეგორია:ფრანკთა მეფეები
კატეგორია:მეროვინგები
კატეგორია:გარდაცვლილი 755
კატეგორია:დაბადებული 714
მარაკუენის რაიონი

**მარაკუენი** () — რაიონი მოზამბიკში, მაპუტუს პროვინციაში. 

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 157 642 ადამიანს შეადგენდა. ფართობი 666 კმ²-ია, მოსახლეობის სიმჭიდროვე 127.6 კაცი კმ²-ზე.

რაიონის ადმინისტრაციული ცენტრია ქალაქი მარაკუენი.

## რესურსები ინტერნეტში
*მაპუტუს პროვინციის მოსახლეობა
*Population-Development-Environment in Mozambique Background Readings  

კატეგორია:მოზამბიკის რაიონები
კატეგორია:მაპუტუს პროვინცია‎
სერხიო აგუერო

**სერხიო ლიონელ აგუერო დელ კასტილიო** (; 2 ივნისი 1988, კილმესი, არგენტინა) — არგენტინელი ფეხბურთელი, არგენტინის ეროვნული ნაკრების თავდამსხმელი 2006–2021 წლებში. მიჩნეულია მისი თაობის ერთ-ერთ საუკეთესო თავდამსხმელად და ერთ-ერთ საუკეთესო მოთამაშედ პრემიერ ლიგის ისტორიაში. 2003 წლის 5 ივლისს ის გახდა არგენტინის პრიმერა დივიზიონში ყველაზე ახალგაზრდა დებიუტანტი ფეხბურთელი (იგი ამ დროს 15 წლისა და 35 დღის იყო). ამით მან დიეგო მარადონას რეკორდი მოხსნა.

## კარიერა
2006 წელს სერხიო 23 მილიონი ევროს სანაცვლოდ ლა ლიგის კლუბ მადრიდის ატლეტიკოში გადავიდა. მან მალევე მიიქცია ყურადღება სხვა გრანდებისგან ევროპის მასშტაბით, ატლეტიკოში 234 თამაშში 101 ბურთი გაიტანა, ხოლო 2010 წელს მოახერხა ევროპა ლიგისა და უეფა-ს სუპერთასის მოგება. ამის შემდეგ, 2011 წელს, აგუერო უერთდება ინგლისის პრემიერლიგის ბინადარ მანჩესტერ სიტის 35 მილიონი ფუნტი სტერლინგის სანაცვლოდ http://www.telegraph.co.uk/sport/football/teams/manchester-city/8669009/Sergio-Aguero-completes-35-million-transfer-to-Manchester-City.html. მისი სადებიუტო სეზონის ბოლო თამაშში, 94-ე წუთზე მოახერხა და გოლი გაიტანა „ქუინზ პარკ რეინჯერსის“ კარში და „სიტის“ პრემიერლიგის ტიტული მოაგებინა. 2012 წელს ფანებმა დაასახელეს კლუბის საუკეთესო ფეხბურთელად, ასევე მან პრემიერლიგის 2011–12 წლების სეზონის ოქროს ბურთიც მოიგო, მან 31 ჩატარებული თამაშიდან 26 გოლი გაიტანა. 2013–14 წლების სეზონის მიწურულს აგუეროს პრემიერლიგაში ყველა დროის საუკეთესო მაჩვენებელი ჰქონდა ის გოლს საშუალოდ ყოველ 115 წუთში იტანდა.

## სანაკრებო სტატისტიკა
## მიღწევები
### საკლუბო 
;  ატლეტიკო
* უეფა-ს ევროპის ლიგა: 2009–10
* უეფა-ს სუპერთასი: 2010
* ესპანეთის თასის ფინალისტი: 2009–10

;  მანჩესტერ სიტი 
* პრემიერ ლიგა: 2011–12, 2013–14, 2017–18, 2018–19, 2020–21
* ინგლისის ლიგის თასი:  2013–14, 2015–16, 2017–18, 2018–19, 2019–20, 2020–21
* ინგლისის ასოციაციის თასი: 2019 
* ინგლისის სუპერთასი: 2012, 2018, 2019
* უეფა-ს ჩემპიონთა ლიგის ფინალისტი: 2020–21

### სანაკრებო 
;  არგენტინა
* მსოფლიოს ვიცე-ჩემპიონი: 2014
* კოპა ამერიკის ფინალისტი: 2015, 2016

## რესურსები ინტერნეტში 
*
*

## სქოლიო
კატეგორია:დაბადებული 1988
კატეგორია:დაბადებული 2 ივნისი
კატეგორია:ესპანელი არგენტინელები
კატეგორია:არგენტინელი ფეხბურთელები
კატეგორია:არგენტინის ნაკრების ფეხბურთელები
კატეგორია:არგენტინის პრიმერა დივიზიონის ფეხბურთელები
კატეგორია:ინდეპენდიენტეს ფეხბურთელები
კატეგორია:ოლიმპიური ჩემპიონები არგენტინიდან
კატეგორია:ესპანეთის პრიმერა დივიზიონის ფეხბურთელები
კატეგორია:ატლეტიკო მადრიდის ფეხბურთელები
კატეგორია:მანჩესტერ სიტის ფეხბურთელები
კატეგორია:პრემიერ ლიგის ფეხბურთელები
კატეგორია:2008 წლის ზაფხულის ოლიმპიური თამაშების მედალოსნები
კატეგორია:2010 წლის მსოფლიო საფეხბურთო ჩემპიონატის ფეხბურთელები
კატეგორია:2011 წლის კოპა ამერიკის ფეხბურთელები
კატეგორია:2014 წლის მსოფლიო საფეხბურთო ჩემპიონატის ფეხბურთელები
კატეგორია:2015 წლის კოპა ამერიკის ფეხბურთელები
კატეგორია:2018 წლის მსოფლიო საფეხბურთო ჩემპიონატის ფეხბურთელები
კატეგორია:2019 წლის კოპა ამერიკის ფეხბურთელები
კატეგორია:უეფა-ს ევროპა ლიგის გამარჯვებული მოთამაშეები
კატეგორია:კოპა ამერიკის გამარჯვებული ფეხბურთელები
კატეგორია:ბარსელონის ფეხბურთელები
კატეგორია:ოლიმპიური თამაშების ოქროს მედალოსნები
კატეგორია:ცოცხალი ადამიანები
მოზამბიკის გეოგრაფია

thumb|მოზამბიკის ტოპოგრაფიული რუკა
**მოზამბიკი** — ქვეყანა სამხრეთ-აღმოსავლეთ აფრიკაში. აღმოსავლეთიდან ის შემოსაზღვრულია ინდოეთის ოკეანით.

საზღვრების სიგრძე მალავისთან — 1569 კმ, სამხრეთ აფრიკის რესპუბლიკასთან — 491 კმ, სვაზილენდთან — 105 კმ, ტანზანიასთან — 756 კმ, ზამბიასთან — 419 კმ, ზიმბაბვესთან — 1232 კმ.

ტერიტორიის ფართობი — 801 590 კმ².

ქვეყნის სანაპირო ზოლი — 2470 კმ.

ქვეყნის უმაღლესი წერტილი — მთა ბინგა () 2436 მ სიმაღლით.

## კლიმატი 
მოზამბიკში არის ტროპიკული კლიმატი ორი სეზონით: ტენიანი სეზონი ოქტომბრიდან მარტამდე და მშრალი სეზონი აპრილიდან სექტემბრამდე. კლიმატის გარემოებები ძლიერ არის დამოკიდებული სიმაღლეზე. ნალექები მძიმეა სანაპირო ზოლში და მცირდება ჩრდილოეთსა და სამხრეთით. წლიური ნალექიანობა მერყეობს 500-დან 900 მმ-მდე და დამოკიდებულია რეგიონზე, საშუალოდ 590 მმ. ციკლონები ასევე დამახასიათებელია ტენიანი სეზონისთვის. საშუალო ტემპერატურა მაპუტუში ივლისში არის 13-24 °C, ხოლო თებერვალში — 22-31 °C.

## რესურსები ინტერნეტში 
* მოზამბიკი 

*
Hughes Turner Project

**Hughes Turner Project** (HTP) — მუსიკალური პროექტი, რომელიც 2001 წელს ჩამოყალიბდა გლენ ჰიუზისა და ჯო ლინ ტერნერის მიერ. ისინი თავდაპირველად ალბომის გამოცემას 1989 წელს აპირებდნენ. დუეტმა გამოსცა ორი ალბომი.

## რესურსები ინტერნეტში 
*HTP-ის მხარდამჭერები 
*გლენ ჰიუზის ოფიციალური საიტი
*გლენ ჰიუზის ფოტოების გალერეა
*ჯო ლინ ტერნერის ოფიციალური საიტი 

კატეგორია:ბრიტანული როკ-ჯგუფები
კატეგორია:გლენ ჰიუზი
კატეგორია:ჯო ლინ ტერნერი
გურუე

**გურუე**, ძველად *ვილა-ჟუნკეირუ* () — ქალაქი მოზამბიკში. შედის ზამბეზიის პროვინციაში. მოსახლეობა — 127 953 ადამიანი (2012 წლის აღწერის მონაცემები).

## გეოგრაფიული მდგომარეობა 
ქალაქის ცენტრი მდებარეობს ზღვის დონიდან 704 მეტრ სიმაღლეზე.

## ტრანსპორტი 
გურუესთან უახლოესი აეროპორტი მდებარეობს ქალაქ კუამბაში.

## დემოგრაფია 
2012 წელს ქალაქში ცხოვრობდა 127 953 ადამიანი.

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ზამბეზიის პროვინცია
მაშიშე

**მაშიშე** () — ქალაქი მოზამბიკში. შედის ინიამბანეს პროვინციაში. მოსახლეობა — 105 895 ადამიანი (2007 წლის აღწერის მონაცემები). ფართობი — 268 კმ².

## ინფრასტრუქტურა, ჯანდაცვა და განათლება 
მაშიშეში არის:
* 45 დაწყებითი და 4 საშუალო სკოლა
* 1 საავადმყოფო და 8 ჯანმრთელობის ცენტრი
* 6 ბანკი
* 7 სასტუმრო 

## გეოგრაფიული მდებარეობა 
ქალაქის ცენტრი განლაგებულია ზღვის ნულოვან დონეზე.

## ტრანსპორტი
მაშიშედან უახლოესი აეროპორტი მდებარეობს ქალაქ ინიამბანეში.

## დემოგრაფია 
## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ინიამბანეს პროვინცია
ანგოშე

**ანგოშე**, ძველად *ანტონიო-ენესი* () — ქალაქი მოზამბიკში. შედის ნამპულის პროვინციაში. მოსახლეობა — 82 388 ადამიანი (2008 წლის აღწერის მონაცემები).

## დემოგრაფია 
## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ნამპულის პროვინცია
კუამბა

**კუამბა**, ძველად *ნოვა-ფრეიშო* () — ქალაქი მოზამბიკში. შედის ნიასის პროვინციაში. მოსახლეობა — 95 084 ადამიანი (2008 წლის აღწერის მონაცემები). ქალაქი მდებარეობს ნამულის მთის დასავლეთით.

ქალაქი ძევს EN8 ტრასაზე, რომელიც აკავშირებს ნამპულას მალავის საზღვართან.

## დემოგრაფია 
## რესურსები ინტერნეტში 
* MSN Map - elevation = 575m

## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:ნიასის პროვინცია
შოკვე

**შოკვე**, ძველად *ვილა-ტრიგო-დე-მორაისი* () — ქალაქი მოზამბიკში. შედის გაზის პროვინციაში. მოსახლეობა — 61 666 ადამიანი (2008 წლის აღწერის მონაცემები). შოკვე მდებარეობს მაპუტუს ჩრდილოეთით 230 კმ-ში.

## დემოგრაფია 
## იხილეთ აგრეთვე 
* მოზამბიკის ქალაქები

## სქოლიო
კატეგორია:მოზამბიკის ქალაქები
კატეგორია:გაზის პროვინცია
კატანდიკა

**კატანდიკა**, ძველად *ვილა-გოუვეია* () — ქალაქი მოზამბიკში. შედის მანიკის პროვინციაში. მოსახლეობა — 29 052 ადამიანი (2008 წლის აღწერის მონაცემები).

## იხილეთ აგრეთვე 
* მოზამბიკის ქალაქები

კატეგორია:მოზამბიკის ქალაქები
კატეგორია:მანიკის პროვინცია
Living Loud

**Living Loud** — მუსიკალური პროექტი. მასში შედიოდნენ ბობ დეისლი, ლი კერსლეიკი (Uriah Heep), გიტარისტი სტივ მორსი და Cold Chisel-ის ვოკალისტი ჯიმი ბარნსი. ჯგუფთან დრო და დრო გამოდიოდა დონ ეირიც.

## დისკოგრაფია
* *Living Loud* (2003/2004)
* *Live In Sydney 2004* (2005, 2CD/DVD)

## რესურსები ინტერნეტში 
*ოფიციალური საიტი

კატეგორია:ამერიკული მძიმე როკ-ჯგუფები
შროშანი

**შროშანი** () — მრავალწლოვანი ბოლქვიანი ერთლებნიანი ბალახოვანი მცენარეების  გვარი შროშანისებრთა ოჯახისა. 

90-ზე მეტი სახეობა გავრცელებულია ჩრდილოეთ ნახევარსფეროს ზომიერ სარტყელში. აქედან საქართველოში 8 სახეობა იზრდება, უმეტესობა კავკასიის ენდემია (, ,  და სხვანი). 

დეკორატიული მიზნით აშენებენ ბაღებში, პარკებში. დიდი თეთრი, ყვითელი ან მონარინჯისფრო ყვავილები აქვთ, ბოლქვზე   ერთმანეთზე კრამიტივით მიწყობილი ქერქლები. 

იზრდება მინდვრებზე, ტყისპირებზე, სუბალპურ მდელოებზე, მაღალ ბალახეულობაში. გამოყვანილია შროშანის მრავალი დეკორატიული ჯიში. ვეგეტაციის პირველ წელს მცენარე, ჩვეულებრივ, არ ყვავილობს, მაგრამ იკეთებს მიწაში პატარა ბოლქვს, რომლის ზომა თანდათან იზრდება შემდეგ წლებში. მხოლოდ ბოლქვში მარაგების გარკვეული რაოდენობის მიღწევის შემდეგ მცენარე იწყებს ყვავილობას და მას შემდეგ ყვავილობს ყოველ წელს.

## ლიტერატურა 
## რესურსები ინტერნეტში 
* Flora Europaea: *Lilium*
* Flora of China: *Lilium*
* Flora of Nepal: *Lilium* species list
* Flora of North America: *Lilium*
* Online Lily Register, over 9400 entries *Lilium*
* de Florum: *Lilium* species 
* North American Lily Society
* Royal Horticultural Society Lily Group
* 1 2 3 Time-lapse videos
* the-genus-lilium 
* Lily Perennializing in Ithaca, Louisiana and Holland Research Newsletter Number 23 (May 2010) Flower Bulb Research Program Department of Horticulture, College of Agriculture and Life Sciences, Cornell University
* Crossing polygon of the genus Lilium.

*
კატეგორია:დეკორატიული მცენარეები
ერატის რაიონი

**ერატი** () — რაიონი ჩრდილო-აღმოსავლეთ მოზამბიკში, ნამპულის პროვინციაში. 

მოზამბიკის სტატისტიკის ეროვნული ინსტიტუტის მონაცემებით, 2007 წელს რაიონის მოსახლეობა 256 715 ადამიანს შეადგენდა. ფართობი 5 671 კმ²-ია, მოსახლეობის სიმჭიდროვე 45.27 კაცი კმ²-ზე.

რაიონის ადმინისტრაციული ცენტრია ქალაქი ნამაპა. 

## რესურსები ინტერნეტში
*ნამპულის პროვინციის მოსახლეობა
*Population-Development-Environment in Mozambique Background Readings  

კატეგორია:მოზამბიკის რაიონები
კატეგორია:ნამპულის პროვინცია
ანტონია (მომღერალი)

**ანტონია** (დ. 12 აპრილი, 1989, ბუქარესტი, რუმინეთი) — რუმინელი მომღერალი და მოდელი.

## ბიოგრაფია 
### ცხოვრების ადრეული წლები 
ანტონია დაიბადა 1989 წლის 12 აპრილს, ბუქარესტში, რუმინეთში. როცა ის 5 წლის იყო, მისი ოჯახი საცხოვრებლად აშშ-ში გადავიდა. გაიზარდა იუტასა და ლას-ვეგასში, სადაც დაიწყო მოდელის კარიერა 10 წლის ასაკში და დაამთავრა სკოლა. 18 წლის ასაკში საცხოვრებლად რუმინეთში დაბრუნდა თავის ოჯახთან ერთად. შემდგომ, ანტონია შეხვდა პროდიუსერს, ტომ ბოქსერს, რომელმაც გზა გაუხსნა მას მუსიკალური კარიერისაკენ.

### მუსიკალური კარიერა 
ანტონიამ 2009 წელს ჩაწერა სიმღერა „Morena“. ეკრანებზე გაშვების შემდეგ, სიმღერა პირველ ადგილზე მოექცა ბულგარეთში, პოლონეთსა და რუმინეთში, ტოპ ათეულში უნგრეთსა და ისრაელში.

## დისკოგრაფია 
;სინგლები
* 2009 – Roses on Fire
* 2010 – Morena
* 2011 – Shake It Mamma
* 2011 – Marionette
* 2011 – Pleacă
* 2012 – I Got You
* 2012 – Jameia
* 2013 – Marabou
* 2013 – Summertime Affaire

## რესურსები ინტერნეტში 
* ოფიციალური საიტი

კატეგორია:დაბადებული 1989
კატეგორია:რუმინელი მომღერლები
კატეგორია:დაბადებული 12 აპრილი
კატეგორია:ცოცხალი ადამიანები
კატეგორია:ბუქარესტში დაბადებულები
ალ-ღაზალი

**აბუ ჰამიდ მუჰამად იბნ მუჰამად ალ-ღაზალი** ( დ. 1058, ტუსი, ირანი — გ. 19 დეკემბერი 1111, ტუსი) — არაბულენოვანი თეოლოგი და ფილოსოფოსი. სუფიზმის უდიდესი წარმომადგენელი და თეორეტიკოსი. წარმოშობით სპარსელი. განათლება ნიშაბურსა და ბაღდადში მიიღო. მუსლიმანური სამართლის მასწავლებელი იყო. მის თხზულებებს შორის მნიშვნელოვანია „ფილოსოფოსთა არათანამიმდევრობა“, „ფილოსოფოსთა დებულებები“, „რელიგიის მეცნიერებათა გაცოცხლება“. ალ-ღაზალს მიაჩნია, რომ ღმერთი — საწყისი რეალურად არსებული ჭეშმარიტებაა და მისი წვდომა ასკეტიზმის გზით განწმენდილი ადამიანისათვის შესაძლებელია ინტუიციის საშუალებით. იგი ამტკიცებს, რომ მოვლენათა შორის აუცილებელი მიზეზშედეგობრივი კავშირი არ არსებობს, მაგრამ დარწმუნებულია, რომ გონით თანაწარუვალობაზე ზემდგომი ინტუიციით არამიწიერ მოვლენათა ურთიერთობის აღქმაც ხერხდება. ალ-ღაზალის იდეებმა გავლენა მოახდინა სხვადასხვა მუსლიმანურ ფილოსოფიაზე, შუა საუკუნეების ებრაულ ფილოსოფიასა და ევროპულ მისტიკურ სწავლებაზე.

ალ-ღაზალის თეიზმის წინააღმდეგ გამოდიოდა არაბი მოაზროვნე იბნ რუშდი. აღმოსავლური მისტიციზმის, სუფიზმის მეშვეობით ალ-ღაზალიმ განაახლა და განამტკიცა ისლამის ორთოდოქსალური მოძღვრება, ამიტომ იგი ცნობილია როგორც „რელიგიის გამაცოცხლებელი“, „მეორე მაჰმად წინასწარმეტყველი“.

## ლიტერატურა 
* *კილაძე ნ.,* ალ-ღაზალი და მისი „თაჰაფუთ ალ-ფალასიფა“. თბ., 1970.
* Петрушевский И. П., Ислам в Иране в 7—15 вв., Л., 1966; 
* Wensinck A. J., La pensée de Ghazãli, P., 1940;
* Smith М. М., Al-Ghazālī, the Mystic..., L., 1945;

## სქოლიო
კატეგორია:სპარსელი ფილოსოფოსები
კატეგორია:შუა საუკუნეების ფილოსოფოსები
კატეგორია:დაბადებული 1058
კატეგორია:გარდაცვლილი 1111
კატეგორია:სუფისტები
მუტუალი

**მუტუალი** () — ქალაქი მოზამბიკში. შედის ნამპულის პროვინციაში. მოსახლეობა — 36 208 ადამიანი (2012 წლის აღწერის მონაცემები).

## იხილეთ აგრეთვე 
* მოზამბიკის ქალაქები

კატეგორია:მოზამბიკის ქალაქები
კატეგორია:ნამპულის პროვინცია
ხლოდვიგ IV

**ხლოდვიგ IV** (, ) (დ. 678 — გ.    მარტი, 695) — ფრანკთა მეფე  691–695  წლებში, თოიდერიხ III-ის ძე მეროვინგების დინასტიიდან. ხლოდვიგი ფრანგულად ითარგმნება, როგორც: *ბრძოლაში განთქმული*.

## ბიოგრაფია 
მაიორდომ პიპინ ერისტალელის პროტეჟე. 9 წლის ასაკში, მამისგან მემკვიდრეობით მიიღო სამი სამეფო — ნოისტრია, ავსტრაზია და ბურგუნდია. მიუხედავად იმისა, რომ ხლოდვიგ IV-ს ეწოდებოდა „ფრანკთა მეფე“, ის, ე. წ. „ზარმაც მეფეთა“ რიგს ეკუთვნოდა, ფაქტობრივად რეალური ძალაუფლება მაიორდომის ხელში იყო და ხლოდვიგ უბრალო მარიონეტს წარმოადგენდა. გარდაიცვალა 4 წლის შემდეგ, 695 წელს, 17 წლის ასაკში.

## ლიტერატურა
*ფრედეგარის მემკვიდრეები - Continuationes chronicarum quae dicuntur Fredegarii // The Fourth Book of the Cronicle of Fredegar with its continuations. — London: Thomas Nelson and Sons Ltd, 1960.
*ფრანკთა ისტორიის წიგნი - Das Buch von der Geschiche der Franken. // Quellen zur Geschichte des 7. und 8. Jahrhunderts. Ausgewaehlte Quellen zur deutschen Gechichte des Mittelalters. — Darmstadt, 1982. — Т. 4a.

კატეგორია:ფრანკთა მეფეები
კატეგორია:მეროვინგები
კატეგორია:გარდაცვლილი 695